Ringkesan artikelnyo:  (CNN) Inyo gadang di Kenya di bawah pamarintahan kolonial, katiko padusi indak mandapek pandidikan. Kini, pado umua 90an, Priscilla Sitienei barubah itu, inyo masuak sikolah dasar -- jo manginspirasi satu generasi. Inyo mulai limo taun nan lalu sabagai anak tadayo di sabuah sakolah pasantren dakek Eldoret. Inyo ado di kelas ampek hari ko. "Ambo punyo cucu jo buyua nan ndak masuak sakolah", keceknyo malalui telepon dari Ndalat. "Itu mambuek ambo bangih. Ambo mamutuihkan untuak manunjuakkan kabake inyo, baraso pandidikan adolah paralu". Pado maso kolonial, babarapo rumah sakik di Kenya indak manyimpan catatan kalahiran. Umua Sitienei indak jaleh, tapi inyo mangatokan inyo lahia sakitar taun 1923, katiko ado kalaparan di kampuangnyo. Katiko inyo gadang, sanak kaluarganyo mangecekan inyo saketek-saketeknyo dapek batahan dari kalaparan itu sabagai anak ketek, nan mambari inyo suatu perkiraan taun kalahirannyo. Jikok dikonfirmasi dek Guinness World Records, inyo ka manjadi murid paliang tuo di sikolah dasar. Panghormatan nan tarakhia dek Guinness World Records adolah untuak surang urang Kenya nan lain, Kimani Maruge, nan pado taun 2004 dinamoan urang nan paliang tuo nan mulai sekolah dasar. Limo taun kamudian, inyo maningga pado umua 90 taun. Walaupun Sitienei bakarajo sabagai bidan tradisional salamo babarapo dekade, inyo mangatokan masih banyak nan paralu dipalajari. "Pelajaran favorit ambo adolah matematika", kecek anak nan alah baumua 90 taun tu. "Kiniko ambo sadang di sikolah, ambo lah tawu jo dosis nan tapek untuak maagiah ka padusi-padusi nan ambo bantu untuak manganduang". Sitienei manikah pado umua mudo jo bapokus pado mandidik 10 anaknyo. "Ambo indak bisa pai ka sikolah biyapun ambo niyo", keceknyo. "Dalam maso ambo, mandidik padusi dipandang sabagai buang-buang wakatu jo pitih". Inyo jo sanang hati mancaritoan kasiahnyo untuak sakolah jo sasamo muridnyo, nan babarapo di antaronyo inyo mambantu manyadiokan dunia ko. "Urang-urang manyabuik ambo 'Gogo,' " keceknyo, manggunokan kato untuak niniak nan gadang di suku Kalenjin satampeknyo. "Kito bamain di ayunan salamo wakatu istirahat, kito mangecek. Ambo suko sikolah". Sitienei mampunyoi kamar asrama khusus nan talatak di suduik, di mano inyo mambagi-bagikan kabijaksanoan untuak anak-anak didiknyo. Di lua pintu rumahnyo ado tulisan "Pendidikan indak ado bateh umua". David Kinyanjui, pangulu dari Leaders Vision Preparatory...
Priscilla Sitienei mangatokan inyo babaliak ka sikolah untuak manginspirasi cucu-cucunyo. "Inyo mambari nasehat ka anak-anak padusi kito, inyo mambari nasehat ka anak-anak laki-laki kito", kecek deksanyo.